b"\n_START_ARTICLE_\nCable apantallat\n_START_PARAGRAPH_\nUn cable apantallat o cable blindat a un cable el\xc3\xa8ctric d'un o m\xc3\xa9s conductors a\xc3\xafllats recobert per una capa conductora com\xc3\xba. Aquesta capa actua de g\xc3\xa0bia de Faraday per evitar el  acoblament de  sorolls i altres interfer\xc3\xa8ncies, tant de l'entorn cap al cable, com del cable a l'entorn.\n_START_SECTION_\nCaracter\xc3\xadstiques\n_START_PARAGRAPH_\nLa pantalla no ha de ser \xc3\xbanica, i un cable pot contenir en el seu interior diversos conductors apantallats, per evitar diafonia entre ells. _NEWLINE_Els cables de connexi\xc3\xb3 dels micr\xc3\xb2fons en equips d'\xc3\xa0udio s\xc3\xb3n cables apantallats que eviten que els sorolls (el\xc3\xa8ctrics) ambientals s'acoblin a l'entrada de l'amplificador. Perqu\xc3\xa8 la pantalla sigui efectiva s'ha de connectar a massa nom\xc3\xa9s en un extrem del cable, per evitar que per ella circuli corrent que podria acoblar-se als fils de senyal, produint un efecte contraproduent. Aquesta \xc3\xa9s una altra difer\xc3\xa8ncia amb el coaxial, en el qual s\xc3\xad ha de connectar-se.\n_START_SECTION_\nCable coaxial\n_START_PARAGRAPH_\nNo s'ha de confondre el cable apantallat amb el cable coaxial, ja que aquest \xc3\xbaltim \xc3\xa9s una l\xc3\xadnia de transmissi\xc3\xb3 caracteritzada per la seva imped\xc3\xa0ncia caracter\xc3\xadstica, constant de propagaci\xc3\xb3, etc., mentre que el cable apantallat no ho \xc3\xa9s.Com s'ha dit abans l'altra difer\xc3\xa8ncia entre el cable apantallat i el coaxial, \xc3\xa9s que en aquest s\xc3\xad s'han de connectar a massa ambd\xc3\xb3s extrems del cable.\n_START_SECTION_\nCable antiparasitari\n_START_PARAGRAPH_\nEls cables antiparasitaris dels autom\xc3\xb2bils, tamb\xc3\xa9 ho s\xc3\xb3n, per\xc3\xb2, en aquest cas, a part de l'apantallat -que no porten tots els cables-, la base sol ser una resist\xc3\xa8ncia de carb\xc3\xb3 (normalment l'\xc3\xa0nima del mateix cable, \xc3\xa9s d'un fil de carb\xc3\xb3 en lloc de coure), que \xc3\xa9s capa\xc3\xa7 d'amortir la radiaci\xc3\xb3 produ\xc3\xafda pels impulsos d'alta tensi\xc3\xb3 del secundari de la  bobina d'encesa."